PSL พุ่ง 5% ขานรับค่าระวางเรือ BDI วิ่ง 5 วันติด โบรกฯ คาดปี 64 พลิกมีกำไร
PSL พุ่ง 5% ขานรับค่าระวางเรือ BDI วิ่ง 5 วันติด โบรกฯ คาดปี 64 พลิกมีกำไร ล่าสุดอยู่ที่ 9.30 บาท บวก 0.45 บาท หรือ 5.08% มูลค่าซื้อขาย 286.34 ล้านบาท
PSL พุ่ง 5% ขานรับค่าระวางเรือ BDI วิ่ง 5 วันติด โบรกฯ คาดปี 64 พลิกมีกำไร ล่าสุดอยู่ที่ 9.30 บาท บวก 0.45 บาท หรือ 5.08% มูลค่าซื้อขาย 286.34 ล้านบาท
18 ก.พ. 2564

ผู้สื่อข่าวรายงานว่า บริษัท พรีเชียส ชิพปิ้ง จำกัด (มหาชน) หรือ PSL ล่าสุด ณ เวลา 11.43 น. อยู่ที่ 9.30 บาท บวก 0.45 บาท หรือ 5.08% สูงสุดที่ 9.30 บาท ต่ำสุดที่ 9.05 บาท ด้วยมูลค่าซื้อขาย 286.34 ล้านบาท ทั้งนี้ ราคาหุ้น PSL ปรับตัวขึ้น คาดได้รับปัจจัยบวกจากดัชนีค่าระวางเรือ BDI ปรับตัวขึ้นอย่างต่อเนื่อง

โดย บล.กรุงศรี ระบุในบทวิเคราะห์ แนะนำ “ซื้อ” หุ้น PSL ราคาเป้าหมาย 9.5 บาท ได้ Sentiment บวกจากดัชนีค่าระวางเรือ BDI เพิ่มขึ้น 261 จุด เพิ่มขึ้นต่อเนื่องเป็นวันที่ 5 และเป็นการเพิ่มขึ้นแรงต่อเนื่องเป็นวันที่ 2 ส่วนภาพรวมปีนี้คาดผลประกอบการพลิกมีกำไรจากทิศทางค่าระวางเรือที่สูงขึ้นจากดีมานด์กองเรือที่เพิ่มขึ้น ขณะที่ซัพพลายเรือในตลาดมีอย่างจำกัด